 NA MWANGI MUIRURI  RAIS William Ruto sasa amejitetea kuhusu tetesi za kuhadaa wenyeji wa Mlima Kenya kupitia kufungua miradi ya tawala za hapo awali. Katika ziara yake ya siku tano iliyoanza mnamo Jumamosi, Agosti 5, 2023, Rais amekuwa akifungua miradi iliyotekelezwa na mtangulizi wake, Uhuru Kenyatta. Ziara hiyo ilianzia Kiambu, ikafululiza hadi Murang’a na kisha Kirinyaga huku Jumapili ikiingia katika Kaunti ya Nyeri ambapo atakita kambi kwa siku tatu kabla ya kurejea Kaunti za Kirinyaga na Kiambu mnamo Jumatano akirudi Ikulu Nairobi. Miradi mingine aliyozindua Rais Ruto ilikamilika mwaka wa 2018, huku barabara zingine anazofungua zikiwa zimetumika na kuhitaji ukarabati. “Mimi nilikuwa Naibu wa Rais katika serikali hiyo na ni vyema ijulikane kwamba mimi ndiye nilibuni baadhi ya miradi hiyo na nikasukuma itekelezwe,” akasema. Alisema kwamba ni lazima aendelee na kuifungua licha ya kuwa ilitekelezwa na serikali zilizopita.   [email protected]   You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  